Везувий вулканы һуңғы тапҡыр 1944 йылда атыла. Лава ағымдарының береһе Сан-Себастьяно һәм Масса ҡалаларын емерә һәм унда 27 кеше һәләк була. Үҙәк кратерҙан атылған лава фонтанының бейеклеге 800 метрға етә, ә эруптив колонна бейеклеге вулкан өҫтөнән 9000 метрға тиклем күтәрелгән була. Везувий вулканы урғылыуынан һуң уның кратеры ярыҡтарынан газ һәм көлдөң сығыуы дауам итә (фумароль әүҙемлек).